Skogsdriften i Hurdal bidrar til at det stadig dannes nye områder for bær av ulike slag. Når et hogstfelt er nytt, tar det ikke lang tid før villbringebæra trives. Etter hvert vil  tyttebær og senere blåbær overta. Der skogsmaskinene har satt sine spor gjennom ei myr, kan de beste molteforkomstene dukke opp. Ved mange småvann i skogen og i myrkantene er det gjerne også stor og fin molte.